Document ID: /roh_data/filtered/fineweb-2-filterrobots_roh.jsonl.gz/68398

La bun’ura dal glindesdi han ils purs tranter auter bloccà plirs access ad autostradas, en il Mecklenburg-Vorpommern. Disturbis da traffic en blers lieus annunzia la polizia da la Baviera, perquai che sulettamain in vial da vias eran libras u pervi da bloccadas dad access ad autostradas.
Sustegn han ils purs survegnì da spediziuns che protesteschan cunter l’augment da las taxas da vias per camiuns. Ed al Brandenburger Tor a Berlin èn sa radunads protestaders cun radund 200 tractors e camiuns.
Quai disturba ils purs
La regenza tudestga vul scursanir subvenziuns, e che puras e purs pajan en l'avegnir taglia sin vehichels agriculs. Era sche la regenza ha entant retratg ina part da lur plans da spargn, na tanscha quai betg a la federaziun purila. La regenza tudestga da sia vart crititgescha las bloccadas, quai chaschunia en emprima lingia per gritta e nunchapientscha tar bleras persunas. Uschia è s’exprimida la ministra da l’intern Nancy Faeser envers la gasetta «Rheinische Post».